Diari Oficial de la Generalitat Valenciana


Sumari del DOGV 1940, del 11-01-1993 (1993/826844)

ACORD de 28 de desembre de 1992, del Govern Valencià, pel qual declara la urgent ocupació dels bens i drets subjectes a expedient d'expropiació forçosa de l'Ajuntament de Gàtova.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   1940

Data del DOGV
:   11-01-1993

Secció del DOGV
:   ALTRES DISPOSICIONS

Número del document
:   1993/826844


Data del document
:   28-12-1992

Organisme emissor
:   Conselleria d'Administració Pública

Tipus de document
:   Acord

Acord de 28 de desembre de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Gátova.  
El Govern Valencià, en la reunió del dia 28 de desembre de 1992, adoptà l'acord següent:  
L'Ajuntament de Gàtova, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de zona verda i edifici municipal multifuncional.  
Aquesta declaració d'urgent ocupació es justifica en el fet que l'obra està inclosa en el Pla Provincial d'Obres i Serveis per a 1992 de la Diputació Provincial de Castelló, i si l'ajuntament no disposa al més aviat possible dels terrenys, es perdrà la subvenció corresponent amb el consegüent perjudici per a l'erari municipal.  
Sotmès l'expedient a informació pública i practicades les notificacions individualitzades a tots els afectats, no s'hi ha presentat cap al·legació ni recurs.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Gàtova per a l?execució del projecte de d'urbanització de zona verda i edifici municipal multifuncional.  
Llista de béns afectats:  
Propietaris: Sr. Eduardo, Sr. José i Sra. María del Carmen Romero Marín.  
Adreça: c/ del Periodista Llorente, núm. 10, de València, el primer, i c/ de Valencia, s/n, de Gàtova, els altres.  
Situació: partida del Hoyo (c/ de Valencia), referència cadastral número 2353519, de 309 metres quadrats, dels quals s'expropien 90 metres quadrats.  
Límits: davant, c/ Valencia; darrere, Sra. Ana Romero Rubio; i dreta i esquerra, Ajuntament de Gàtova.  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Gàtova al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 28 de desembre de 1992.  
El Conseller Secretari del Govern Valencià,   
EMERIT BONO I MARTINEZ